Dugnadsvakt - instruks til kveldsmat på tirsdagstreningene 
Forberedelse før vakt
Den som er satt opp som hovedansvarlig for dugnadsvakten har særlig ansvar for:
· å hente ut nøkler fra nøkkelboksen (og legge dem tilbake).
· å hente pengeskrinet på møterommet (og sette det inn igjen / ordne regnskapet /  låse døra der etterpå). Pengeskrinet m.m er i en hvit kurv som står på reolen/hylla i møterommet – mot kjøkkenet. 
Nøkkel til Gubbestua og til møterommet ligger i nøkkelboksen med kode. Nøkkelboksen henger ca 1 m til høyre for hovedinngangen (bak en novknute i laften). Det kan være lurt å ha lommelykt / mobil med lommelykt. Koden til nøkkelboksen får den som har hovedansvar for dugnadsvakten av den som er koordineringsansvarlig for kveldsmaten i styret i Yngres. 
Koordineringsansvarlig denne sesongen er: 


Alle tre vaktene må ta med:
3 stk ferdig oppskåret brød
1 stk smørepålegg. (leverpostei, kaviar, ost, makrell i boks, smøreost eller liknende. IKKE sjokoladepålegg eller lignende søtt.
1 stk annen type pålegg. (skinke/svartpølse/salami) 
1 agurk 
1,5 liter juice
Sett dere godt inn i instruksen i forkant! Oppmøtetid på Gubbestua for alle dugnadsvaktene: 
Barmarkstreninger / Tirsdagstreninger: Oppmøte kl. 17.30. Selve kveldsmaten starter fra kl. 19.00, Vakta er over ca. 20.30.
Tirsdager når det er skileik i tillegg(februar): Oppmøte kl. 17.00. Selve kveldsmaten starter fra kl.18.45. Vakta er over ca. 20.30.

Trafikksikkerhet og parkering
[bookmark: _GoBack]To tar ansvar for trafikksikkerhet i Jessnesvegen. Bukker og varsellys skal være på plass minst 15 min før treningen starter. Husk å ta på refleksvest selv! 
Tre bukker, to varsellys og refleksvester står i gangen innenfor kjøkkenet / ved den andre utgangsdøra. De samme vaktene har ansvar for å sette alt på plass etter treninga! 
· En person og en bukk uten tekst står nederst i veien opp mot Gubbestua. Parkering på Gubbestua er kun for trenere og dugnadsvakter. Andre må parkere ved Jessnesvegen. Sørg for å varsle biler som vil opp om dette. 
· En bukk med tekst og et varsellys plasseres ved lysløpa som går opp fra Jessnesveien et lite stykke i retning Jessnes.(De eldste kan løpe opp lysløpa)
· En bukk og et varsellys plasseres i Jessnesvegen omtrent ved oppkjøringen til Hedmarktoppen.
· En person står ved hovedparkeringen og ser til at alle kommer seg trygt over på jordet opp mot Gubbestua.
· Alle barn/voksne bør ha kommet 5 min. etter at trening har startet og de to trafikkansvarlige kan da gå opp igjen til Gubbestua for å forberede kveldsmat. Bukker og varsellys står ute til barna er hentet ca. kl.19.45. 
Ved skilek kan det være behov for å ta i bruk P-plass innenfor på Diplom-is sin inngjerding. HSK har avtale om å bruke dette området til parkering ved behov. Det er avtalt med eier der at vi kan ringe nummeret som står på porten slik at eier fjernåpner dørene. Vi må da ringe og be de lukke igjen etter kveldsmaten. ( Mobil åpning port er: 91619161 eller 48003030) 

Forberedelse av kveldsmat i forkant
Klargjøring av rommet:
· På Gubbestua finner dere lysbryterne ved inngangen til kjøkkenet og ved utgangen til verandaen.
· Ved behov sett på varmepumpe eller bruk vedovn (nøkkel til vedbod henger over ovn).
· Ta stoler ned fra bord og sett bordet som maten skal stå på ut på gulvet (står mellom kjøkken og møterom). 
· Heng opp svart søppelpose (kroker på siden av disken). Sjekk at det er pose i søppelbøttene på toalettene i underetasjen (nye poser er i matboden). 
· Engangstallerken, -kopp, -krus og -bestikk og det som skal fram på bordet (saft, frukt, smør, ost og syltetøy) finnes i boden innenfor kjøkkenet (rett ved den andre utgangsdøra.) 
Søppelsekk, oppvaskhåndkle og oppvaskklut ligger på bordet på kjøkkenet, i skapet under oppvask-kummen eller i boden. Finner du det ikke, ring vaktmesteren.(Se mobilnummer på veggen i kjøkkenet)

Klargjøring av matbordet:
Sett papptallerkener/servietter/mat frem slik at det kan dannes kø på hver side av bordet. Sett frem mat – likt på hver side av bordet. Noe mat står i matboden (bruk opp det fra sist!) Noe mat har dere med og noe mat kommer kveldsmatansvarlige med. 
· To kurver med ferdig skårede brødskiver. Start med 4 brød og en pakke knekkebrød.
· To pakker bordsmør med plastkniv
· Pålegg 
· Agurk deles i skiver og legges på papptallerken
· Hvit/brunost høvles opp i skiver og legges på papptallerken
· Sett frem frukt på papptallerken (start med ca. 25 frukt). 
Epler deles i båter, kjernen fjernes, behold skallet på. Banan og appelsin deles i opp, behold skallet på. 
De eldste gruppene har gjerne ikke treninger på Gubbestua når det er snømangel, noe som gjør at dere kan redusere mengden mat tilsvarende. Sjekk treningskalenderen til de forskjellige gruppene under «Yngres» - så får dere en pekepinn på hvem som trener på Gubbestua den tirsdagen du har dugnadsvakt.

Klargjøring av disken:
· Sett frem ca. 50 kopper med saft i forkant. Også noen med juice og noen med vann. Mugger står i høyskap på kjøkkenet.
· Sett fram ekstra engangskopper og mugge med saft og mugge med vann.
· Sett frem juice, pulverkaffe, te, sukker og plast skjeer.
· Trakt og fyll to kanner med filterkaffe (Blir det for lite, så kan folk ta pulverkaffe)
· Kok vann i vannkoker. Plasseres innerst på disken for å unngå ulykker.
· Pengeskrin settes fram på disken (sammen med «pris» plakat).

Salg av luer
· Hent kassen med luer som står på reolen/hylla i møterommet – mot kjøkkenet. 
· Sett kasa på et bord rett ved inngangen til møterommet. Legg luer litt utover. Her kan de som er interessert kjøpe luer og putte 50 kr i boksen som er forbeholdt penger til lue-salg. Hjelp til ved behov. Lue- kassa settes inn igjen på hylla etter kveldsmaten. 

Under kveldsmat:
· Når det er snø ute kan barna beholde skisko på. Når det ikke er snø ute kan det gjerne stå en ved døra og oppfordre barna til å ta av seg skoene ved døra, da blir opprydding enklere. (Etter noe tid vet barna dette uten oppfordring). 
· Ta imot betaling for kveldsmat for de som trenger hjelp til det - kr. 10 pr. person. Det er lurt at en voksen står ved disken og hjelper til med penger, saft og passer på varmt vann/kaffe.
· Sørg for å etterfylle drikke, brød og pålegg. 
· Barna rydder opp etter seg selv ved at de hiver søpla si. Det kan være lurt å minne på dette ved behov.

Opprydding etter kveldsmat
· Mat/engangsbestikk – alt som er igjen og som kan lagres settes inn igjen i boden.
· Ekstra mat som dugnadsvaktene har tatt med fordeles dere imellom.
· Ta ut stikkontakt fra vannkoker. 
· Vask bord og sett stolene opp igjen. Ta oppvasken. 
· Vask gulv på stue og kjøkken. Vask gulv, toalett og vasker nede. 
Vaskeutstyr og såpe ligger på kjøkkenbordet, under vasken eller står i rommet bak kjøkkenet. Brukte kluter henges over bøtte på vaskerommet.
· Søppelposer knytes igjen og kastes i blå søppeldunk ute. Husk søpla på toalettene.
· Bukker og varsellys hentes. Sammen med de to refleksvestene settes de i gangen ved den andre utgangsdøra. 
· Sjekk at varmepumpen står på 16 grader. 
· Sett inn kassa med luer på hylla i møterommet.
· Hovedansvarlig for dugnaden fyller ut arket som ligger i pengeskrinet og ordner med pengene. Se egen instruks i pengeskrinet. Det er kun vekslepenge-beløp på 300 kr som skal ligge igjen i pengeskrinet. Inntekter / overskudd ut over vekslepengene – legges over i egen plastpose i den blå taska med glidelås som ligger i hvit kurv på møterommet. Deretter låses møterommet. Til slutt låses nøkler til møterom og Gubbestua inn i nøkkelboksen. Sjekk at nøkkelboksen er forsvarlig låst på følgende måte: Steng nøkkelskapet og drei på tallskivene så koden blir skjult.
· Kun utelys skal stå på etter dugnadsvakt.

Dere gjør en stor jobb til glede og betydning for ungene våre! 
[image: http://tse1.mm.bing.net/th?&id=OIP.M7095a89d9300007111fb13317019c7f1o0&w=300&h=300&c=0&pid=1.9&rs=0&p=0]
Tusen hjertelig takk- og lykke til!

Hamar skiklubb Yngres 
image1.jpeg




